
 ANUNŢ
	Direcţia Judeţeană de Statistică Tulcea, cu sediul în Tulcea, str.Păcii, nr.17A organizează concurs în data de 17 AUGUST 2026, pentru ocuparea pe perioadă determinată, respectiv septembrie 2026 – iunie 2027, a unui post contractual de execuţie de EXPERT IA, post înființat în afara organigramei, în vederea efectuării activităţilor aferente Grantului Eurostat nr.101250148-2025-RO-IFS2026 – Ancheta Structurală în Agricultură.
Concursul constă în următoarele etape:
1) selecția dosarelor de înscriere
2) proba scrisă
3) interviul.
Condiţii de desfăşurare:
· Dosarele de înscriere se depun la sediul Direcţiei Judeţene de Statistică, strada Păcii, nr.17A, în perioada  22.07.2026 – 05.08.2026, inclusiv, de luni până joi, între orele 8.30-15.30 și vineri, între orele 8.30 – 13.30. 
· Concursul va avea loc la sediul Direcţiei Judeţene de Statistică Tulcea şi constă în:
· Proba scrisă – pe data de 17 august 2026, ora 10:00, la sediul DJS Tulcea
· Interviul, ce se va desfăşura conform prevederilor legale.

Comunicarea rezultatelor la fiecare probă a concursului se realizează prin afișare la sediul instituției și pe pagina de internet a Direcției Județene de Statistică Tulcea, în termen de o zi lucrătoare de la data finalizării fiecărei probe și conține atât punctajul obținut cât și mențiunea „admis” sau „respins”.
După afișarea rezultatelor obținute la selecția dosarelor, proba scrisă și proba interviu, candidații nemulțumiți pot depune contestație în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și a interviului.
Comunicarea rezultatelor la contestațiile depuse se face prin afișare la sediul Direcției Județene de Statistică Tulcea, precum și pe pagina de internet a instituției, în termen de o zi lucrătoare de la expirarea termenului de depunere a contestațiilor.
Rezultatele finale se afișează la sediul Direcției Județene de Statistică Tulcea, precum și pe pagina de internet a instituției, în termen de o zi lucrătoare de la data afișării rezultatelor soluționării contestațiilor pentru ultima probă, prin specificarea mențiunii „admis” sau „respins”.

Informații suplimentare se pot obtine la sediul Direcției Județene de Statistică din Tulcea, str. Păcii, nr.17A, la secretarul comisiei, Munteanu Fănica, telefon 0240511329, adresă de e-mail: fanica.munteanu@tulcea.insse.ro.


   	             Dosarul de concurs trebuie sa contina in mod obligatoriu:
a) Formular de înscriere la concurs , conform modelului prevăzut la anexa nr.1
b) Copia actului de identitate, sau orice alt document care atestă identitatea, potrivit legii, aflate în termen de valabilitate
c) Copia certificatului de căsătorie sau a altui document prin care s-a realizat schimbarea de nume, după caz
d) Copiile documentelor care să ateste nivelul studiilor și ale altor acte care atesta efectuarea unor specializari, precum si copiile documentelor care atestă îndeplinirea condițiilor specifice ale postului, solicitate de instituție
e) Copia carnetului de muncă, a adeverinței eliberate de angajator pentru perioada lucrată, care să ateste vechimea în muncă,  și în specialitatea studiilor solicitate pentru ocuparea postului
f) Certificatul de cazier judiciar sau, după caz, extrasul de pe cazierul judiciar
g) Adeverinta medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unitătile sanitare abilitate
h) Curriculum vitae

Adeverința care atestă starea de sănătate conține, în clar, numărul, data, numele emitentului șo calitatea acestuia, în formatul standar stabilit prin ordin al ministerului sănătății. 
Copiile de pe actele prevăzute mai sus se prezintă însoțite de documentele originale, care se certifică cu mențiunea conform cu originalul de către secretarul comisiei de concurs.
Cazierul judiciar poate fi înlocuit cu o declarație pe proprie răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului, anterior datei de susținere a probei scrise.
In situația în care candidații transmit dosarele de concurs la adresa de e-mail fanica.munteanu@tulcea.insse.ro, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora pe tot parcursul desfășurării concursului, dar nu mai târziu de data și ora organizării probei scrise. Transmiterea documentelor prin poșta electronică se realizează în format .pdf, documentele fiind acceptate doar în formă lizibilă.

		Condiții generale de participare la concursul pentru ocuparea pe perioadă determinată a unui post contractual de execuţie vacant, în afara organigramei, necesar derulării Grantului Eurostat nr.101250148-2025-RO-IFS2026 – Ancheta Structurală în Agricultură (ASA) 2026.
a) are cetățenia română, cetățenie a altor state membre ale Uniunii Europene sau a statelor aparținând Spațiului Economic European sau cetățenia Confederației Elvețiene;
b) cunoaște limba română, scris și vorbit;
c) are capacitatea de muncă în conformitate cu prevederile Legii nr.53/2003-Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii și, după caz, de vechime în specialitate sau alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra  umanității, infracțiuni de corupție sau de serviciu, infracțiuni de fals ori contra înfăptuirea justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii.

EXPERT IA – 1 post – normă întreagă
Perioada: septembrie 2026 – iunie 2027
Durata timpului de lucru de 8 ore/zi (40 ore pe săptămână)

Condiţii specifice:
· studii universitare de licenţă absolvite cu diplomă, respectiv studii superioare de lungă durată absolvite cu diplomă de licenţă sau echivalentă în domeniul: ştiinţe sociale, ştiinţe inginereşti, matematică şi ştiinţele naturii;
· vechime în specialitate: minim 7 ani
· cunoasterea reglementarilor nationale si internationale in domeniul statisticii agriculturii;
· cunoștințe de operare pe calculator Microsoft Office (Word, Excel) – nivel mediu
Verificarea cunoștințelor de operare pe calculator Microsoft Office (Word, Excel_ - nivel mediu, se va realiza în cadrul probei scrise.

Abilităţi, calităţi şi aptitudini necesare:
· integritate
· atitudine pozitivă, pro-activă
· excelente calităţi de comunicare scrisă şi verbală
· capacitate de organizare, autodisciplină
· promovarea de înalte standarde etice şi profesionale
· persoană bine organizată
· disponibilitate de a se deplasa in teren.

Bibliografie și tematică :
· Legea nr. 226/2009 privind organizarea şi funcționarea statisticii oficiale în România, cu modificările şi completările ulterioare
Tematică: Organizarea statisticii oficiale în România
· Regulamentul (UE) 2018/1091 al Parlamentului European şi al Consiliului din 18 iulie 2018 privind statisticile integrate referitoare la ferme şi de abrogare a Regulamentelor (CE) nr. 1166/2008 şi (UE) nr. 1337/2011
Tematică: Statistica structurilor agricole
· Regulamentul de punere în aplicare (UE) 2024/2914 al Comisiei din 25 noiembrie 2024  privind datele care trebuie furnizate pentru anul de referință 2026,  în temeiul Regulamentului (UE) 2018/1091 al Parlamentului European și al Consiliului privind statisticile integrate referitoare la ferme, în ceea ce privește lista variabilelor și descrierea acestora
Tematică: Lista variabilelor și descrierea acestora
· Ancheta Structurală în Agricultură – Manualul operatorului statistic
Tematică: Scopul și obiectivele, unitatea de observare, capitolele 1, 2, 5, 8
https://insse.ro/cms/files/chestionare/asa_2023/Manual-ASA2023.pdf
· Ancheta Structurala în Agricultură – Ghid completare chestionare electronic
Tematică: Unitatea de observare, capitolele 1, 2, 5, 8
https://insse.ro/cms/files/chestionare/asa_2023/Instructiuni-completare-intrebari-chestionar-electronic-ASA2023.pdf
· Codul de bune practici al statisiticilor europene
Tematică: Codul de bune practici al statisticii europene
 https://insse.ro/cms/files/eurostat/Codul_de_bune_practici_al_statisticilor_europene_2017.pdf
· Norme de confidentialitate a datelor statistice 
Tematică: Confidentialitatea datelor statistice
https://insse.ro/cms/files/legislatie/norme%20de%20confidentialitate/Ordin_INS_722_2020_Norme_de_confidentialitate_a_datelor_statistice.pdf
· Utilizare Word si Excel


Atribuţiile personalului angajat cu contract individual de muncă pe perioadă determinată în vederea efectuării anchetei structurale în agricultură 2026 (ASA2026) 

1. Participă la testarea chestionarului electronic pentru colectarea datelor 
2. Centralizează disfuncționalitățile depistate la utilizarea aplicației informatice de colectare electronică a datelor și elaborează rapoarte pe care le transmite la nivel central;
3. Asigură pregătirea tabletelor pentru colectarea datelor (inclusiv încărcarea aplicațiilor pentru colectarea datelor);
4. Pregătește instrumentarul statistic (inclusiv tabletele), primit de la INS, necesar pentru colectarea datelor din teritoriu;
5. Asigură distriburea instrumentarului statistic (inclusiv tabletele), precum și preluarea acestora de la operatorii statistici după finalizarea colectării datelor;
6. Elaborează programul de organizare şi efectuare a instructajelor cu operatorii statistici şi stabilesc termenele de realizare a acestora;
7. Participă la instruirea operatorilor statistici din teritoriu pentru colectarea electronică a datelor în teritoriu;
8. Asigură asistența tehnică operatorilor statistici din teritoriu pe întreaga perioadă de colectare a datelor în teritoriu;
9. Monitorizează acțiunea de colectare electronică a datelor în teritoriu pentru ancheta structurală în agricultură;
10. Asigură asistență metodologică pe întreaga perioadă de colectare a datelor;
11. Analizează rapoartele generate de aplicația informatică de colectare a datelor pentru monitorizarea calității, acoperirii, ritmului de colectare etc;
12. Împreună cu operatorii statistici rezolvă problemele apărute pe parcursul perioadei de colectare a datelor, atât din punct de vedere tehnic, cât și metodologic;
13. Participă la validarea chestionarelor completate în aplicația de colectare a datelor, pe parcursul colectării acestora;
14. Participă la prelucrarea și validarea datelor colectate și analizează datele validate la nivelul fiecărui județ;
15. Asigură confidenţialitatea datelor şi utilizarea rezultatelor anchetei numai în scopuri statistice;
16. Îndeplineşte şi alte sarcini dispuse de către șeful ierarhic superior privind activităţile legate de ASA2026.

                                                   
     DIRECTOR EXECUTIV,
                                                      				         Mihaela CONDRAT

